ועדת החינוך, התרבות והספורט, כנסת 25, פרוטוקול מספר 151, 2024-01-30 00:00

יוסף טייב: צוהריים טובים, אני מתכבד לפתוח את ישיבת ועדת החינוך, התרבות והספורט, כ' בשבט התשפ"ד, 30 בינואר 2024

יוסף טייב:  הנושא שעומד על סדר-היום של הוועדה, הצעה ממשלתית שאנחנו רוצים למזג אליה שתי הצעות חוק פרטיות, הצעת חוק של חברי, חבר הכנסת אברהם בצלאל, והצעת חוק נוספת של חבר הכנסת מיכאל ביטון

יוסף טייב:  הצעת חוק הזו הגיעה לוועדה כבר במושב הקודם

יוסף טייב:  אני שמח שהממשלה החליטה להגיש במקביל הצעת חוק ממשלתית

יוסף טייב:  יש פערים בין הצעת חוק הממשלתית להצעות חוק הפרטיות

יוסף טייב:  הייתי שמח שהממשלה הייתה מאמצת את הצעות חוק הפרטיות כפי שהן מופיעות הן ברמה התקציבית והן בשאר הנקודות שצח יעלה אותן

יוסף טייב:       אתם מסכימים שנמזג את הצעת חוק הממשלתית?     

מיכאל ביטון: בוודאי

יוסף טייב: אוקיי, אז בואו נעשה את זה ונתקדם

יוסף טייב:       מי בעד מיזוג הצעות החוק של חבר הכנסת אברהם בצלאל וחבר הכנסת מיכאל ביטון להצעת חוק הממשלתית המונחת לפנינו? מי נגד? מי נמנע?   

יוסף טייב: אושר     

יוסף טייב: פה אחד

אברהם בצלאל: אני לא חבר

יוסף טייב: אתה לא חבר, אתה הצבעת במקומי

יוסף טייב:  אתה מחליף אותי

יוסף טייב:       צח, תעשה לנו קצת סדר

צבי יהודה: המיזוג כפוף לאישור ועדת הכנסת

יוסף טייב: כן, כמובן

אברהם בצלאל: האם משרד החינוך נמצא איתנו?     

יוסף טייב: כן, ודאי

אברהם בצלאל: אוקיי, חשוב מאוד

אברהם בצלאל:       אנחנו רוצים להזכיר את משפחת שער שנמצאים פה איתנו

יוסף טייב: נכון, שהם מיוזמי ודוחפי החקיקה

אברהם בצלאל: מ-2014 בירושלים עם ניר ברקת הם ציינו כל שנה יום כזה, ואני חושב שבאמת מגיע להם פה הרבה תודות

אברהם בצלאל:  אני מקווה שזה יעבור ועד כמה שיותר כמו שהם רוצים, אנחנו רוצים

מיכאל ביטון: היושב-ראש, חוק האחדות שמונח בפנינו הוא יוזמה גם של קודמנו, גם משפחות החטופים, משפחת שער, אבל גם חבר הכנסת ניר ברקת, אחרי זה חבר הכנסת חילי טרופר

מיכאל ביטון:  הם שרים היום

מיכאל ביטון:  הם לא יכולים להשלים את החקיקה

מיכאל ביטון:  ביקשו מאיתנו להשלים את המהלך הזה

מיכאל ביטון:  אין יותר ראוי ויפה בזמן הקשה הזה של עם ישראל, שאנחנו נשלים את חוק האחדות, נציין את היום הזה

מיכאל ביטון:  כל השנה צריך אחדות אבל לפעמים צריך מנוע לאחדות

מיכאל ביטון:  היום הזה יכול להיות מנוע ותחנה בזמן ועוגן בחיי היום-יום שלנו שדורש מאיתנו לחשוב על אחדות, על מעשים של אחדות, על שיח של אחדות

מיכאל ביטון:  אני רוצה לברך את כל קודמנו שהטילו עלינו את המשימה להשלים את החקיקה

מיכאל ביטון:  יש להם זכויות יסוד בדבר הזה, השמות שציינתי, ברקת וטרופר ומשפחות החטופים, ומגלגלין זכות על ידי זכאי, מה שנקרא, אז הזכות גם של חבר הכנסת בצלאל ושל הוועדה הזאת ונשלים את זה במהרה

מיכאל ביטון:  כמובן נקשיב היטב כי זה כסף קטן גם להסתייגות של מימון

מיכאל ביטון:  יש פה הסתייגות שהורידו, של מימון

מיכאל ביטון:  אי אפשר שנבנה פרס ותרומות של פרסים לאחדות על תורמים, עיריות, אלא הממשלה, הכנסת תעגן את זה בחוק ולכן צריך להקשיב היטב לתיקון הזה שלא יזנח, גם אם זה דורש שבוע-שבועיים להביא את התקציב כדי להשלים את זה

יוסף טייב: אני רוצה לתת לבת גלים ולאופיר, התייחסות שלכם

יוסף טייב:  בכל זאת זה יום חג בשבילכם, לא פחות בשבילנו אבל בשבילכם ודאי

יוסף טייב:       כן, בבקשה

בת גלים שער: אנחנו קודם כל רוצים לומר תודה רבה גם לחברי הכנסת וליו"ר הוועדה, על כל המאמץ ועל כל ההירתמות לחקיקה הזאת

בת גלים שער:  כולנו מבינים שהחוק הזה נדרש

בת גלים שער:  אנחנו כבר עשר שנים בעניין הזה של אחדות, בעניין הזה של יום האחדות

בת גלים שער:  חשוב לי להגיד שזה יום שמהווה תהליך של שנה שלמה

בת גלים שער:  אמרת שזה לא רק אירוע חד-פעמי

בת גלים שער:  אנחנו צריכים את זה כל השנה לגמרי

בת גלים שער:  הפעילות היא פעילות שנתית ויש הרבה מאוד פרויקטים שנלווים ונתמכים סביב היום הזה

בת גלים שער:       אנחנו רוצים להתייחס לכמה נקודות שהושמטו כרגע מהקריאה הראשונה

בת גלים שער:  קודם כל הסיפור התקציבי שהעליתם מאוד חשוב לנו כדי שיהיה ממשות לחוק הזה וכדי שיהיה אפשר לבצע אותו וכדי שלא נצטרך להמשיך ולעבור מתורמים וממשרדים

בת גלים שער:  הדבר הזה חייב להיות מעוגן בחוק מבחינתנו

בת גלים שער:  אני אומרת לכם בכנות ברמה הכי אישית שאני פשוט התעייפתי כבר

בת גלים שער:  אני עשר שנים מגייסת תקציבים, עוברת ממשרד למשרד, עוברת מפילנטרופיה בשביל שהדבר הזה יתקיים

בת גלים שער:  זה לא יכול להישען על בן אדם אחד או על שר מסוים

בת גלים שער:  אנחנו חייבים לדעת שגם אחרי שהשר יואב קיש שמאוד תומך בחוק הזה, הדברים ימשיכו ויתנהלו כמו שצריך

בת גלים שער:  זה נקודה מאוד חשובה מבחינתנו

בת גלים שער:  גם העניין של ניסוח החוק

בת גלים שער:  אנחנו לא בקיאים בניסוח אבל חשוב לנו שזה יינתן דרך גוף שפטור ממכרז, כי בסופו של דבר אנחנו רוצים שזה באמת יהיה כסף ייעודי ליום הזה ולא שאחר כך עמותות נוספות או גופים אחרים שהם עוברים דרך או קרובי משפחה של הסוגיה הזאת יגידו, אה, יש פה משהו שאפשר לקחת ממנו תקציבים, וינגסו בתקציב הזה, לכן אנחנו רוצים לדעת שזה עובר דרך גוף מוסדר

יוסף טייב: איך אני יכול בחקיקה ראשית להביא פטור ממכרז?     

בת גלים שער: איך עושים את זה? בניסוחים

בת גלים שער:  אני לא מספיק בקיאה

יוסף טייב: לא מכיר חוק בחקיקה ראשית שפוטר ממכרז

מיכאל ביטון: לאיזה גוף?      

בת גלים שער: אולי בתקנות

מיכאל ביטון: אתה יכול בחוק להטיל על רשות ממשלתית או גוף שהוא מיסוד ממשלתי כמו יד בגין או יד בן צבי וגופים כאלה

מיכאל ביטון:  אתה יכול בחוק להטיל על המוסדות הלאומיים

מיכאל ביטון:  המוסדות הלאומיים, יש להם מעמד מיוחד בחוק, לקק"ל ולסוכנות היהודית

מיכאל ביטון:  הם לא גוף רגיל

מיכאל ביטון:  ממשלת ישראל בנתה איתם שותפויות כולל תגלית, כולל מסע, זאת אומרת פרויקט של 10 מיליון שקל הם בוודאי יודעים לעשות ולהפעיל במיוחד אם הם גם יביאו מצ'ינג ואז מיזם משותף, ואין שום בעיה להכיר בהם כמפעילים ולעגן את זה

בת גלים שער: אני יודעת גם על קרן לביא שעובדת עם עיריית ירושלים

מיכאל ביטון: אני רוצה להקל עלייך, שיהיה למכרז את הכסף הזה והוא יחליט יחד איתכם באיזה דרך, קול קורא או מיזם משותף

מיכאל ביטון:  יש לו דרכים להתקשר עם מי שצריך להפעיל את זה

בת גלים שער: המוסדות הלאומיים הוזכרו והם הושמטו מהקריאה הראשונה משום מה

יוסף טייב: הרבה דברים הושמטו בממשלתית

יוסף טייב:  גם בית הנשיא הושמט, אני רואה

בת גלים שער: נכון

בת גלים שער:  קודם כל שיהיה שיתוף פעולה עם קק"ל, עם הצ"ע, עם הסוכנות

בת גלים שער:  אלה גופים שכבר מקיימים את יום האחדות ואני לא יודעת למה הם הושמטו מהנוסח של הקריאה הראשונה, וגם כמובן כל הסיפור של הפרס שמוענק בבית הנשיא

בת גלים שער:  במשך עשר שנים הפרס הזה מוענק בבית הנשיא

בת גלים שער:  יש פה נציגות של בית הנשיא

בת גלים שער:  אנחנו מבינים שיש הסכמה עקרונית ורצון להמשך של שיתוף פעולה

בת גלים שער:  הם רוצים שהעניינים הכספיים והתקציבים יוסדרו כמו שכולנו רוצים, ואנחנו נשמח מאוד שהם יהיו חלק מהפרס הזה

יוסף טייב: לגבי בית הנשיא אני גם אתן לצח אחרי זה להתייחס

יוסף טייב:  יש שאלה אחת, במידה ואין תקציב ואנחנו ממשיכים עם המנגנון שהיה עד היום, אני מבין שיש קושי משפטי

יוסף טייב:  צח או היועצת המשפטית של בית הנשיא, תחדד לנו את הנושא

יוסף טייב:  הנקודה השנייה היא בכלל אם באמת אנחנו מפסיקים עם המנגנון שהיה עד היום, שבעצם אני מבין שזה כסף מתרומות שהגיע לבית הנשיא בשביל להביא את אותו פרס - - -      

בת גלים שער: או תרומות או משרדי ממשלה

יוסף טייב: בצורה כזו או אחרת נצטרך למצוא מקור תקציבי, לכן אני מבין שיש פה גם השלכות אוצריות ואנחנו נצטרך גם לשאול את משרד האוצר, אם בכלל

משה סולומון: אני מודה למשפחת שער

משה סולומון:  הם גם מלווים אותנו

משה סולומון:  אני מגיע מעולם העמותות

משה סולומון:  הם ליוו המון עמותות שעסקו בזה

משה סולומון:  זה באמת משמעותי

משה סולומון:       אני רוצה להגיד שלוש נקודות

משה סולומון:  זה יום שהוא נדרש כל הזמן בכל חברה ובכול אומה, על אחת כמה וכמה בתקופה הזאת, לכן זה כל כך משמעותי שאנחנו קובעים יום כזה בחקיקה

משה סולומון:  יש ליום כזה כמה גדולות, אחת זה באמת שהוא מהווה איזושהי נקודת שיא שדרכה אתה עומל ועובד לאורך השנה ומגיע לנקודת שיא, וכשיש נקודת שיא אז עובדים ויש יצירתיות, יש יוזמות ויש המון דברים, לכן זה משמעותי

משה סולומון:  יש גם עיסוק

משה סולומון:  כשיש עיסוק ואחדות, כמובן 'תסור מרע'

משה סולומון:  אתה עושה טוב, אתה סר מרע

משה סולומון:       אני גם מאוד אוהב את התאריך, תחילת סיוון

משה סולומון:  אנחנו יודעים שב-ו' סיון חג השבועות, "ויחן שם נגד ההר", "כי איש אחד בלבד אחד", אז יש לזה משמעויות

משה סולומון:  אני מניח שזה מה שהיה בסוד החשיבה על התאריך הזה

משה סולומון:  זה מאוד משמעותי להיות מחובר גם לשורשים היהודיים שלנו וזה בהחלט חשוב

משה סולומון:       דבר אחרון שלי זה שבאמת דווקא בכנסת שבה אנחנו מחוקקים חוק כזה, הוא פעם אחת מקרין עלינו, על מקבלי ההחלטות שאנחנו איזשהו שופר לחברה כולה, וככל שהדבר הזה קיים אני מניח שזה ישפיע גם עלינו ואחר כך גם על שאר האזרחים

משה סולומון:       הנושאים הכספיים בהחלט הם משמעותיים

משה סולומון:  ככה זה מעגן את זה ולא מפיל

משה סולומון:  אנחנו צריכים לראות איך מייצרים לזה את התנאים המתאימים

משה סולומון:  אני אשמח כמובן בתחום הזה לסייע

משה סולומון:  תודה רבה

יוסף טייב: טוב, אני רק אגיד לפני שצח יצלול לתוך זה

יוסף טייב:  תראו, במקביל להצעות הפרטיות יש הצעת חוק ממשלתית שאין לה עלות כספית ולכן גם האוצר לא מצא לנכון להגיע לפה כי מבחינתו אין לו גם מקור תקציבי לזה

יוסף טייב:  אנחנו נדון בכלל הסעיפים, גם מה שמופיע בהצעה שלך, אברהם, וגם מה שמופיע בממשלתית

יוסף טייב:  אני מציע שלישיבה הבאה יהיו מגעים אינטנסיביים מול משרד האוצר, מול משרד החינוך

יוסף טייב:  אני מבין שיש סוגיה נוספת שאנחנו נצטרך לבדוק מול משרד החינוך

יוסף טייב:  לפחות מה שאני קיבלתי מלשכת השר, יש התנגדות לנושא הכספי בלבד של פרס בית הנשיא ולכן גם זו סוגיה שאנחנו נצטרך לחדד ולהבהיר, וכמובן נקודות נוספות שיש פה השלכות כאלו ואחרות, אבל אלו שתי הסוגיות המהותיות ביותר, הנושא התקציבי בכלל, האוצרי, והנושא של בית הנשיא שהוא בסוף כן מתקשר

משה סולומון: לא הבנתי, יש התנגדות באוצר?     

יוסף טייב: כן

יוסף טייב:  משרד החינוך הגיש הצעה ממשלתית שאין לה עלות תקציבית ולכן האוצר לא התנגד לאותה הצעה בוועדת שרים

יוסף טייב:  כרגע אנחנו מיזגנו שתי הצעות חוק פרטיות שיש להן כן עלות תקציבית

יוסף טייב:  אנחנו נדון בכלל הסעיפים שמופיעים גם בהצעות הפרטיות, כי אני חושב שיש שם נקודות שהן חשובות

יוסף טייב:  יש דברים שהושמטו מהממשלתית

יוסף טייב:  יש דברים שמטעמים טכניים כמו התאריך לצורך העניין, וצח יחדד את הנושא, ויש דברים שהם אוצריים

יוסף טייב:  כשאני מביא הצעת חוק פרטית שלי, לפני שאני מגיע לוועדה אני עושה עבודת שטח

יוסף טייב:  אתה עשית את זה עם הרב דרוקמן ואני עשיתי את זה בחוק הרב עובדיה

יוסף טייב:  אם יש עלות תקציבית אתה צריך להביא מקור לאותה עלות תקציבית, לכן אני פונה למציעים

משה סולומון: אני רואה את החוק

משה סולומון:  אני רואה את סעיף 3, איך הוא מצוין

משה סולומון:  איך שהוא מצוין הוא גם גוזר את הכספים

יוסף טייב: על הפרטית או על הממשלתית?     

משה סולומון: על הממשלתית

משה סולומון:  התכוונת לזה, נכון?     

יוסף טייב: אני מתכוון לממשלתית אבל אני רואה שבפרטיים יש כן סעיפים שיש להם עלות תקציבית

משה סולומון: הבנתי

יוסף טייב: צח, בבקשה

צבי יהודה: טוב, אז באיזשהו מבט על רק לסקור את ההבדלים בין הצעות חוק הפרטיות להצעת חוק הממשלתית

צבי יהודה:  ההבדל הראשון המשמעותי, יש כמה דברים טכניים שפחות נדון בהם

צבי יהודה:  מועד יום האחדות

צבי יהודה:  בהצעות חוק הפרטיות הוא נקבע ט"ו בסיון

אברהם בצלאל: כן, בזה אנחנו מתמודדים

אברהם בצלאל:  זה הבעיה הקטנה

בת גלים שער: אנחנו בסדר עם א' סיון

בת גלים שער:  ט"ו סיון זה יום הרצח עצמו

בת גלים שער:  זה יום הזיכרון מבחינתנו

אברהם בצלאל: אבל באמת א' סיון זה הכנה למתן תורה

אברהם בצלאל:  אין יותר מזה

בת גלים שער: כן, זה תאריך יפה

יוסף טייב: אז אנחנו מתחילים מהקל אל הכבד

אברהם בצלאל: זה דווקא פחות מהותי מבחינתנו, התאריך

צבי יהודה: בדברי ההסבר הממשלה כתבה ש-א' בסיון נועד כדי למנוע מצב שזה ייפול על חופש גדול ואז במוסדות חינוך פספסנו

צבי יהודה:       מבחינת הפעולות לציון יום האחדות, אז בהצעת חוק הפרטית יש רשימה של גופים שבהם זה יצוין

צבי יהודה:  בממשלתית יש רשימת גופים דומה

צבי יהודה:  המשטרה וכוחות הביטחון לא מופיעים בממשלתית אבל בממשלתית, כשנגיע לשלב הזה בדיון, גם המשרד לשוויון חברתי וקידום מעמד האישה מתווספים

צבי יהודה:      בהצעת חוק הפרטיות שר החינוך רשאי לקבוע פעולות נוספות בשיתוף פעולה עם הסוכנות היהודית, ההסתדרות הציונית העולמית, קרן קיימת לישראל, גופים אזרחיים

צבי יהודה:  בהצעת חוק הממשלתית אין את זה, אם כי לטעמי דרך הסעיף ששר החינוך רשאי להחליט על אירועים במערכת החינוך הוא יכול לעשות את הפעולות האלה עם הגופים האלה

צבי יהודה:  זה לא שזה פוסל מביצוע כזה

צבי יהודה:      פרס ירושלים לאחדות שמופיע בהצעות חוק הפרטיות אינו מופיע בכלל בהצעת חוק הממשלתית

צבי יהודה:  הדבר היחיד שנשאר באיזושהי צורה זה שלנשיא יש סמכות להחליט איך האירוע ייעשה בבית הנשיא, בעוד שבפרטית זה בעצם היה חלוקת פרס ירושלים לאחדות

צבי יהודה:       יש איזשהו הבדל קטן לעניין התחולה

צבי יהודה:  בפרטית 60 יום, בממשלתית זה מיידי

סימון דוידסון: אז מה ההבדל המשמעותי, רק הפרס?      

צבי יהודה: פרס שיש לו נגזרת תקציבית, וכל ההבניה שלו בהצעת חוק הפרטית, שר החינוך צריך לקבוע את הוועדה שתבחר את הזוכים בפרס ולממן את זה, ובית הנשיא בעצם אמור להעניק את זה

משה סולומון: מה העלות הכלכלית של זה?     

צבי יהודה: זה לא פורט

משה סולומון: אתה קובע מראש את הפרס, לא?     

צבי יהודה: זה לא נכתב

יוסף טייב: מה היה היום שווי הפרס בבית הנשיא?     

בת גלים שער: בשנים הראשונות כשהיה תקציב שגייסנו אותו יותר, זה היה 100,000 שקל

בת גלים שער:  אנחנו ירדנו ל-10,000 שקלים לפרס אחד

בת גלים שער:  יש שלושה-ארבעה זוכים

משה סולומון: כמה זה בסך הכול? יש שני דברים, יש פרס ירושלים ויש גם את שר החינוך, נכון?      

בת גלים שער: בשנים הראשונות שהיה תקציב ניתן 100,000 שקל לכל גוף ולאט-לאט זה ירד

בת גלים שער:  היה גם שנה של 8,000 שקל

יוסף טייב: כמה גופים?      

בת גלים שער: ארבעה-חמישה

יוסף טייב: אוקיי, והכסף היה כסף מתרומות

בת גלים שער: כסף שגויס או מפילנטרופיה או מהמשרדים של הממשלה

משה סולומון: אז חצי מיליון שקל, זה מה שמדובר?     

בת גלים שער: במקסימום זה חצי מיליון שקל רק הפרס

יוסף טייב: וזה לא כולל האירוע עצמו

משה סולומון: אני שואל מה העלות הכללית לדבר הזה?     

בת גלים שער: אנחנו הגשנו על 5 מיליון שקלים

משה סולומון: למה 5 מיליון שקלים?     

בת גלים שער: לכל היום ולכל הפעילות השנתית שנלווית לזה

יוסף טייב: מה זה הגשנו ל-5 מיליון שקלים? לא הבנתי

בת גלים שער: בהצעות הפרטיות - - -      

יוסף טייב: לא מופיע סכום

יוסף טייב:  אתה ראית סכום?     

צבי יהודה: לא בהצעות חוק

יוסף טייב: בהצעות חוק שמונחות לפניי ושמוזגו לא מופיע סכום של כסף

יוסף טייב:  אולי בדברי ההסבר?      

אברהם בצלאל: זה מה שדובר

אברהם בצלאל:  ה-5 מיליון שקל זה מה שהם רצו

יוסף טייב: לכן גם האוצר לא מצא לנכון להגיע, ובצדק

יוסף טייב:  בדרך כלל אני משתלח באוצר, אבל הפעם אני אהיה - - - 

יוסף טייב:  אני מציע למציעים, ואני בשמחה אעמוד מאחור ואני אעשה מה שאפשר

יוסף טייב:  כרגע בהצעת חוק הממשלתית אין עלות תקציבית ויש להם סעיפים שירדו

יוסף טייב:  הנושא של בית הנשיא, לדעתי אם אנחנו מסדרים את הנושא התקציבי אז לא אמור להיות התנגדות

יוסף טייב:  תיכף נשמע, אבל כך אני מבין מתוך הדברים וגם מהשיחה שהייתה לי עם בית הנשיא

יוסף טייב:  אתם תצטרכו לעשות עבודה מול האוצר

יוסף טייב:  אני אגבה אתכם, אני אהיה מאחורי זה

יוסף טייב:  יהיה מאוד קשה לי להביא את זה להצבעה בלי מקור תקציבי

יוסף טייב:  כמובן שהאוצר יביע התנגדות לנושא הזה

יוסף טייב:  יכול להיות שהנושא הזה גם יימשך על ידי שר החינוך בחזרה לוועדת שרים, לכן אנחנו צריכים לעשות פה עבודה חכמה ולראות איך אנחנו מתקדמים עם זה

משה סולומון: זה לא משרד החינוך או משרד ירושלים?      

יוסף טייב: עד היום הם הביאו איזשהו מהלך דרך משרד ירושלים בגלל הסכם כזה או אחר

יוסף טייב:  כרגע האחראי על ביצוע החוק זה שר החינוך ולכן שר החינוך אמור להביא את הכספים, את מדברת על 5 מיליון שקלים

יוסף טייב:  תיכף אנחנו נשמע גם למה 5 מיליון ולא 2 או לא 10

יוסף טייב:  צריך להביא לזה מקור תקציבי, אז נצטרך גם את שר החינוך וגם את שר האוצר

יוסף טייב:  משה, אולי תעזור לי שם

משה סולומון: כתבתי עכשיו לאופיר

יוסף טייב: כולנו מגויסים לזה

משה סולומון: סעיף ב' מדבר על ועדת פרס ירושלים שאני מבין שזה קשור לירושלים

משה סולומון:  אפשר לקשור את זה למשרד ירושלים

משה סולומון:  כך אתה מפזר את האחריות בתוך הסיפור הזה, גם משרד החינוך, ואנחנו ננסה לתמוך דרך האוצר כדי שהכספים האלה יהיו תוספתיים עבור המשרדים האלה ולא יהיו כספים שהם צריכים להוציא מתוכם

יוסף טייב: בואו נקרא את הצעת חוק הממשלתית

יוסף טייב:  בהקראה אם יש נקודות שהן חופפות בפרטי, שאתה חושב שאפשר לשלב אותן, אז נעלה אותן לדיון וניתן התייחסות לכל מי שנמצא פה

צבי יהודה: בסדר גמור

צבי יהודה:       הצעת חוק יום האחדות, התשפ"ד-2024     מטרה		1

צבי יהודה:  מטרתו של חוק זה לקבוע יום ציון לנושא האחדות, הלכידות החברתית 				והערבות ההדדית בחברה הישראלית ובעם היהודי בתפוצות, ולעורר את היוזמה 			האישית והלאומית לפעולות אשר יקדמו ערכים אלה, מתוך אמונה בחשיבות 			קבלת האחר ובכוחם של עם וחברה מאוחדים לחיזוק החוסן הלאומי וליצירת 			בסיס איתן וראוי לדורות הבאים

צבי יהודה: אנחנו רק מציעים כדי קצת לקצר את הסעיף הזה, במקום "ולעורר את היוזמה האישית והלאומית לפעולות" פשוט לכתוב לעודד פעולות אשר יקדמו ערכים אלה

יוסף טייב: אוקיי

צבי יהודה: רק לטובת הקיצור

צבי יהודה:  סעיפי מטרה כבר הולכים ודועכים בחקיקה כיום

צבי יהודה:       יום  האחדות	2

צבי יהודה: 	 (א) מידי שנה ביום א' בסיון יצוין יום האחדות (להלן – יום האחדות)

צבי יהודה:      			 (ב) חל יום האחדות ביום חג, מנוחה או שבתון, או ביום זיכרון או ציון 				ממלכתי, או ביום שלפני או אחרי אחד הימים כאמור, יצוין יום זה ביום 				החול הראשון שאחרי אותו היום

צבי יהודה: פה לא הייתה התנגדות לגבי ההבדל בתאריכים

יוסף טייב: מה הסיבה שבממשלתית שינו את זה ל-א' סיון?     

צבי יהודה: לפי דברי ההסבר מאחר שיום ט"ו בסיון, המועד המקורי של יוזמת יום האחדות חל לעיתים לאחר תום שנת הלימודים במוסדות העל-יסודיים, מוצע לקבוע את יום האחדות ליום א' בסיון

יוסף טייב: אוקי, טכני

צבי יהודה: כן

צבי יהודה:      פעולות לציון יום האחדות	3

צבי יהודה:  יום האחדות יצוין, בין השאר –      

צבי יהודה: אנחנו מציעים, כי לפעמים בין פגרת בחירות או פגרת פסח, האביב, יכולה לחול במועד הזה, להוסיף – חל יום האחדות בפגרת הכנסת, יקבע יושב-ראש הכנסת מועד חלופי, ככל שחברי הכנסת מסכימים

צבי יהודה: פה אנחנו מבקשים להעלות גם בפני חברי הכנסת את הניסוח "אם תבחר לעשות כן"

צבי יהודה:  אנחנו מוצאים את זה כניסוח קצת בעייתי

צבי יהודה:  אם קובעים עשה או אל תעשה - - -      

משה סולומון: אז אל תעשה גובר

צבי יהודה: כן, אבל זה ניסוח שאני חושב שבוועדת השרים לענייני חקיקה הוסכם עליו

צבי יהודה:  אנחנו חושבים שזה פחות מוצלח

יוסף טייב: משרד המשפטים, איך נתתם לזה לעבור ככה? מה הכוונה "יבחר"? אם אנחנו רוצים שהוא יעשה, אז נחוקק

יוסף טייב:  לא רוצים שיעשה? לא נחוקק, או שנשאיר את זה ככה, ירצה, יעשה

יוסף טייב:  לא ירצה, לא יעשה

שרה גולד: לא חשבנו שנכון לחייב בחוק ולכן זה היה הנוסח שהיה - - -      

יוסף טייב: אז אל תרשמו בכלל

יוסף טייב:  ירצה ראש הממשלה, משרד ראש הממשלה יתכבד ויעשה

יוסף טייב:  למה זה צריך להופיע בחוק? אם אנחנו לא רוצים לחייב אותו, אז שלא יופיע בחוק בכלל

יוסף טייב:  ירצה, יתכבד ראש הממשלה באותו יום או משרדו לכנס ישיבה מיוחדת

בת גלים שער: למה שלא נחייב אותו? סליחה שאני שואלת

יוסף טייב: אני עוד לפני

יוסף טייב:  אני עוד בעמדה שאם לא רוצים לחייב אותו, אז לא להכניס את זה בכלל לחוק, ואם רוצים לחייב אותו אז בואו נחייב

ערן הוליץ: אם אפשר, אדוני? משרד החינוך

יוסף טייב: כן, בבקשה

ערן הוליץ: קודם כל ההחלטה לנסח את זה ככה, כמו שנאמר כבר, זה לפי החלטה של ועדת שרים

ערן הוליץ:  מעבר לזה, לחוק הזה יש מימד כמו הרבה חוקים של ימי לוח, דקלרטיבי, ולכן זה מאוד משמעותי שאנחנו מציינים גם אם זה נתון לשיקול דעת, אבל זה מאוד משמעותי מן קביעה של רף עליון כזה, רף קבוע לאן צריך לדחוף כשהממשלה בתוך זה, ומן הראוי לשקול את זה

יוסף טייב: תיצמדו לנוסח שרשמתם בסעיף 4 – "מערכת החינוך כפי שיחליט שר החינוך", ומשרד ראש הממשלה כפי שיחליט ראש הממשלה

יוסף טייב:  אני כן מחייב אותו לציין את היום

יוסף טייב:  לא אומר לו איך

יוסף טייב:  ירצה ראש הממשלה לשלוח מכתב לאגודות, שישלח מכתב

ערן הוליץ: גם פה עדיין יש את החובה לציין

ערן הוליץ:  איך, זה כבר אחרי החובה לציין

ערן הוליץ:  האמת היא שגם ברמה המשפטית הסעיף הזה הוא לא ריק בגלל שעדיין החובה היא לפחות לשקול

ערן הוליץ:  לפחות החובה של מזכירות הממשלה

ערן הוליץ:  גם בהמשך בהידברות עם הצבא אנחנו מוכנים לקבל נוסח כזה לגבי הצבא

משה סולומון: אני לא רואה פה חובה לשקול

משה סולומון:  סעיף 2 לא אומר ישקול

משה סולומון:  סעיף 2 אומר, תחליט

משה סולומון:  בחרת שלא, אתה לא חייב להודיע לאף אחד

ערן הוליץ: זה נכון, אבל עדיין יש חובה לפחות לבחון את זה

משה סולומון: איפה יש חובה כזאת?      

ערן הוליץ: זה מובלע בנוסח

קריאה: יום האחדות יצוין

משה סולומון: אנחנו מדברים על 3(2)?     

ערן הוליץ: 3(2) "באירוע מיוחד בישיבת הממשלה אם תבחר לעשות כן", אז היא צריכה לפחות לבחור לא להתעלם מהסוגיה

ערן הוליץ:  גם לגבי הצבא שזה מקובל עלינו, אז כך שהסעיף הזה הוא לא ריק

ערן הוליץ:  גם מבחינה משפטית הוא לא ריק, מעבר לאמירה הדקלרטיבית שהיא גם מאוד חשובה בעינינו

צבי יהודה: בחוק העלייה למשל כן כתוב שיום העלייה יצוין באירוע מיוחד בישיבת ממשלה

צבי יהודה:  לא ניתנה פה אפשרות בחירה

ערן הוליץ: נכון, לא הייתה מניעה לחייב

ערן הוליץ:  לא הייתה התנגדות לזה, אז השארנו את זה כך

יוסף טייב: משרד החינוך, תעלו את זה, תעשו את הבדיקה

יוסף טייב:  אני מציע שזה יופיע כפי שזה מופיע בסעיף 4, "במערכת החינוך כפי שיחליט שר החינוך"

יוסף טייב:  יהיה רשום – במשרד ראש הממשלה כפי שיחליט ראש הממשלה, זאת אומרת אני מחייב אותו לציין, לא אומר לו איך

יוסף טייב:  הוא ירצה במכתב, יתכבד ראש הממשלה לרשום מכתב

יוסף טייב:  לרשום סעיף שהוא לא מביא כלום, אני לא מתחבר לזה, אני אומר לכם את האמת

יוסף טייב:  תרשום כהערה, בסדר?     

צבי יהודה: בממשלה או אצל ראש הממשלה?     

יוסף טייב: לא, באירוע מיוחד, בישיבת הממשלה כפי שיחליט ראש הממשלה או מזכיר הממשלה

יוסף טייב:  תחליטו איך שאתם רוצים

יוסף טייב:  כמובן אני רושם את זה כהערה

יוסף טייב:  אתם תצטרכו לעשות את הבדיקות במשרדים

יוסף טייב:  אני גם אשלח כמובן בקשה למשרד ראש הממשלה להתייחס לזה

יוסף טייב:       כן, בבקשה

צבי יהודה: באירוע מיוחד בבית הנשיא, כפי שיחליט נשיא המדינה;     

יוסף טייב: הנה, גם פה זה מופיע ככה

שירה כהן: שירה כהן מהייעוץ המשפטי של בית הנשיא

שירה כהן:  כמו שאמר היושב-ראש, יש לנו באמת בעיה עם התקצוב גם של האירוע וגם של הפרס

שירה כהן:  צריך להסדיר את זה, וגם אנחנו רואים בעייתיות שהתקציב של זה יהיה תקציב לא של המדינה

שירה כהן:  אם הנשיא מעניק את הפרס זה צריך להיות משהו מסודר ומוסדר

שירה כהן:      דבר נוסף, אם הנשיא מעניק אז רצינו שיהיה תיאום, פיקוח על הרכב הוועדה או על אופן חלוקת הפרס באיזשהו אופן עם בית הנשיא, בשיתוף פעולה, בתיאום, במשהו כזה

שירה כהן:  בהצעה הפרטית זה רלוונטי אולי לסעיף 4(ב) שהשר יקבע הוראות לעניין ועדת הפרס, גם להרכב הוועדה והסמכויות

יוסף טייב: איך זה עובד היום, שירה?      

שירה כהן: היום אנחנו רק נותנים חסות לאירוע

שירה כהן:  הנשיא לא באמת מעורב בדברים ולא מעניק את הפרס

בת גלים שער: סליחה, אני נמצאת שם עשר שנים

בת גלים שער:  בית הנשיא לא נותן חסות

בת גלים שער:  אנחנו משלמים על הטקס שמתקיים שם

בת גלים שער:  את הכספים אנחנו מגייסים או ממשרדי ממשלה או באופן פרטי

בת גלים שער:  הנשיא עומד על הבמה במהלך כל הטקס ומעניק את הפרס בעצמו

יוסף טייב: איפה האירוע מתבצע?     

בת גלים שער: בבית הנשיא

יוסף טייב: אוקיי, אז בית הנשיא משמש גם כאכסניה

בת גלים שער: הוא משמש כאכסניה

שירה כהן: אבל אנחנו לא מעורבים בחלוקה - - -     

בת גלים שער: לא מעורבים בחלוקת הפרס ואין לנו בעיה שיהיה נציג מטעמו בוועדה

בת גלים שער:  אנחנו נשמח מאוד

יוסף טייב: זה במידה כמובן שיימצא לזה מקור תקציבי

שירה כהן: נכון

אברהם בצלאל: אבל היא אומרת שגם בלי מקור הם עשו את זה עכשיו

משה סולומון: לא, בתרומות

אברהם בצלאל: בסדר

אברהם בצלאל:  מה שצריך להילחם למקור תקציבי, זה אחד

אברהם בצלאל:  מצד שני אין שום סיבה ושום בעיה שזה יהיה בבית הנשיא

אברהם בצלאל:  אני לא רואה בזה בעיה

שירה כהן: גם לנו אין שום בעיה שזה יהיה בבית הנשיא כל עוד - - -      

יוסף טייב: שירה, אני רוצה לחלק

יוסף טייב:  הבאת נקודה חשובה

יוסף טייב:  במידה ויש תקציב ומקור תקציבי אתם מבקשים להיות חלק מהוועדה

יוסף טייב:  אני מבין שאין פה התנגדות לא מבת גלים ולא מהמציעים, נכון? זו נקודה אחת

יוסף טייב:  נקודה שנייה, במידה ולא יימצא מקור תקציבי ונמשיך עם תרומות חיצוניות, האם יש התנגדות לבית הנשיא להמשיך לשמש כמארח?     

שירה כהן: יש לנו בעיה שיהיה כתוב בחוק שהנשיא מעניק כספים פרטיים, כספים שאין לנו פיקוח עליהם

שירה כהן:  יש לנו בעיה שהיא לא עקרונית שאנחנו לא רוצים לקיים את האירוע

שירה כהן:  אנחנו פשוט רוצים שזה יהיה מוסדר

יוסף טייב: אבל עשיתם את זה עד היום, שירה

שירה כהן: בפן המשפטי זה לגמרי חסות

שירה כהן:  יש לנו כללים של חסות

שירה כהן:  הנשיא או בית הנשיא נותנים חסות לאירועים או למיזמים שיש חשיבות ציבורית בקיום שלהם

שירה כהן:  יש כל מיני כללים שצריך לעמוד בהם

אברהם בצלאל: לכן יהיה מישהו מטעמכם שידבר איתם

יוסף טייב: זה אם יש תקציב

יוסף טייב:  אם אין תקציב והתקציב הוא חיצוני, איזה סמכות יש לבית הנשיא על הכספים שמגיעים מתרומות חיצוניות?     

שירה כהן: איך אנחנו מפקחים על זה אם בסוף הנשיא מעניק את זה?      

בת גלים שער: אנחנו את כל הטקס מארגנים בשותפות עם בית הנשיא

בת גלים שער:  יש שם את אורן שאחראי על הטקסים

בת גלים שער:  הכול נעשה בתיאום איתו

יוסף טייב: זה אני מבין, אבל השאלה אם אנחנו עכשיו מעגנים את זה בחקיקה, אנחנו צריכים למצוא את המנגנון שנותן בסוף לבית הנשיא אפשרות פיקוח

שירה כהן: זה לעניין הפרס

שירה כהן:  לעניין האירוע עצמו, גם עכשיו אנחנו לא מתקצבים את זה

שירה כהן:  אין לנו יכולת באמת לתקצב את זה, כמה שאנחנו מאוד מעריכים את הפעילות הזו

שירה כהן:  אנחנו לא יכולים לתקצב גם את האירוע עצמו

שירה כהן:  בת גלים יודעת את הפרטים אבל זה משרדים אחרים

שירה כהן:  אם כותבים את זה בחוק אז צריך גם את זה לכסות

יוסף טייב: טוב, צריך לחשוב על ניסוח פה

יוסף טייב:  אין לי ניסוח מיידי

צבי יהודה: לבית הנשיא אין כיום סמכויות פיקוח למיטב ידיעתי באף נושא

צבי יהודה:  זה לא גוף שמפקח

שירה כהן: נכון

שירה כהן:  זה יותר שיתוף פעולה

קריאה: בעצם מעורבות

שירה כהן: מעורבות כלשהי

בת גלים שער: אולי נציג מטעמם בוועדה

בת גלים שער:  אני חושבת שזה יכול לתת מענה שישביע את רצונכם

צבי יהודה: צריך לבדוק את זה

שירה כהן: כן, אנחנו נדון על הפרטים אבל זה העיקרון

אופיר שער: רק ברשותכם, השאלה המקדמית היא אם כל הניסוח שהיה סביב נושא פרס ירושלים לאחדות ישראל יכול להיכנס להצעה הממשלתית? כי הניסוח כמות שהיה בהצעה הפרטית מסביר את מהותו של הפרס, אותה ועדה, את הפרס שמחולק

אופיר שער:  הניסוח היום, אירוע מיוחד בבית הנשיא הוא דל מאוד, הוא חיוור

אופיר שער:  הוא לא מבטא את מה שהניסוח המקורי ציין בצורה המלאה שלו, וממילא כשאנחנו מכניסים אותו במתכונת המקורית שלו יש התייחסות לסמכות השר לענייני הוועדה שבתוכה יכול להיות גם נציג מטעם הנשיא

אופיר שער:       אם רק לחדד כאן, הפרס מחולק מהפרסים שניתנים לגופים הזוכים ועצם קיום הטקס

אופיר שער:  בוודאי שאם יימצא מקור תקציבי, ממילא זה יינתן לשני המקורות האלה

אופיר שער:  אני חושב שהניסוח המקורי היה מאוד מדויק באופן שמיקד

אופיר שער:  הפרס עצמו הוא מעין שיא לכל הפעילויות שמתרחשות במהלך השנה וגם לתהליך מדהים שאגב מתחיל ממש בימים אלה, שאנחנו הוצאנו קול קורא שמדבר על מועמדים להגיש לפרס שמחולק בדרך כלל ביום האחדות, אז יש כאן איזה הלימה מאוד משמעותית לציין את האירוע ולקחת אותו בחוק עצמו לא כעוד שורה של עוד אירוע שקורה, בלי להפחית מערך המקומות האחרים

יוסף טייב: אני מאמין שהחקיקה הממשלתית שהגיעה והניסוח שהגיע בעקבות כך, שלא היה הסכמה לגבי המקור התקציבי ולכן הם שינו, אני מאמין שאם יהיה מקור תקציבי לא תהיה התנגדות לחזור

יוסף טייב:  אני צודק, משרד החינוך?      

ערן הוליץ: כן, כן

ערן הוליץ:  הנוסח של הממשלתית זה ללא עלות תקציבית, אז זה לא נבחן עד כה

ערן הוליץ:  אין לנו התנגדות עקרונית לזה אבל שוב, כמו שאדוני היושב-ראש אמר

יוסף טייב: אוקיי

צבי יהודה: אגב, הסעיף "באירוע מיוחד בבית הנשיא" עדיין מאפשר קיום אירוע בבית הנשיא, לפי שהנשיא יבחר

שירה כהן: נכון, אבל נרצה איזשהו תמיכה תקציבית לנושא הזה

שירה כהן:  היום זה על ידי משרדים אחרים

שירה כהן:  אם זה רק ככה, אז אין לנו בעיה

צבי יהודה: בסדר גמור

צבי יהודה: פה רק רצינו להציף את השאלה, מערכת החינוך או אולי במוסדות חינוך, שלא ייווצר מצב שהמטה של משרד החינוך עושה אירוע במקום - - -      

ערן הוליץ: מערכת החינוך, המשמעות באמת המוסדות

יוסף טייב: כלל המוסדות, ממלכתי, ממלכתי-דתי, מוכש"ר?     

ערן הוליץ: כעיקרון כן

ערן הוליץ:  יכול להיות שאפשר לחדד את זה

ערן הוליץ:  נבדוק מבחינת הניסוח

ערן הוליץ:  אולי נכתוב מוסדות חינוך

ערן הוליץ:  אני אבדוק את זה

יוסף טייב: אוקיי

יוסף טייב:       חבר הכנסת בצלאל, אתם בדקתם את הנושא הזה של ההשלכות, שכשמופיע ב"מערכת החינוך כפי שיחליט שר החינוך"? אני קיבלתי מספר פניות לגבי הבעלויות

אברהם בצלאל: לגבי החינוך החרדי - - -      

יוסף טייב: בעלויות, לאו דווקא חינוך חרדי

יוסף טייב:  כל מה שמוכש"ר הם רוצים לדעת

יוסף טייב:  בעלויות אומרות, אנחנו רוצים להחליט איזה תכנים נכנסים אצלנו ואיזה לא

יוסף טייב:  השאלה מה כוונת המשורר כשכתבתם את הסעיף הזה?     

ערן הוליץ: פה נכנס גם שיקול הדעת של שר החינוך, שבין השאר הוא מכניס גם את כלל השיקולים האלה, התאמה לכל מגמה

אברהם בצלאל: כן, אבל אתה מבין שמחר אם יש לך שר חינוך כזה שהוא יחליט שהוא רוצה עכשיו שילמדו ביום הזה על ערבים ויהודים, אחדות

אברהם בצלאל:  אתה לא יכול לדעת התכנים שהוא ירצה

יוסף טייב: איך זה הופיע בהצעת חוק המקורית?      

צבי יהודה: בהצעת חוק המקורית רק הוזכר שיום האחדות יצוין במערכת החינוך

שושי שפיגל: כחלק מהתפיסה של ליבת החינוך החברתי-קהילתי בבתי הספר יש לנו איזשהו נושא מרכז על כל ימי הלוח, תמיד כל יום לוח ואז אנחנו עושים את ההתאמה

שושי שפיגל:  הרי יש לנו נציגות של כל מגזר שנמצא, כחלק מהצוות שלנו, גם חברה ערבית, חברה יהודית, ממלכתי, ממלכתי-דתי, דרוזי, צ'רקסי, ואז אנחנו עושים את ההתאמה בדיאלוג לתוך המערכות

יוסף טייב: הרשתות גם קשורות למעגל הזה?     

שושי שפיגל: רשתות חינוך

שושי שפיגל:  יש לנו פורום של רשתות חינוך ואנחנו מדברים איתם על הדברים ונעשית התאמה

שושי שפיגל:  זה בדיוק המקום המאוד יפה שיש את סדרת הליבה הערכית המשותפת וכל מגזר מוסיף את הצוות שלו וההתאמות הייחודיות שלו

שושי שפיגל:  זה בדיוק היחד ולחוד, ודווקא יש לנו ניסיון סביב יום האחדות, מאוד עשיר ומאוד יפה של מפגש שותפים מאוד משמעותי סביב הערכים המשותפים שקשורים ליום הזה

יוסף טייב: זאת אומרת שלצורך העניין, בכוונה אני מקצין אבל אנחנו בהכנה לקריאה שנייה ושלישית אז הדברים צריכים להיות מובהרים

יוסף טייב:  רשת חינוך מהמגזר הערבי שמחליטה מחר שביום האחדות הרצון שלהם להביע אחדות הוא להציף את הנרטיב של דו-קיום ועוד, יהיה לו אפשרות כזאת או שזה נשאר בסמכות השר?      

שרה גולד: בשביל זה כתוב כפי שיקבע השר

יוסף טייב: השר מחר נגד הנרטיב הזה, לא מוכן לתת את האישור, הם לא יוכלו? אני בכוונה מקצין

יוסף טייב:  אנחנו בקריאה שנייה, שלישית

שושי שפיגל: יש נכון להיום חוזר מנכ"ל שעוסק בפעילות הפדגוגית שמלווה את היום הזה

שושי שפיגל:  יש ערכות חינוכיות שאנחנו מנפיקים

שושי שפיגל:  יש קו מאוד ברור שהמשרד מוביל אל מול התכנים של היום הזה כמו כל יום לוח במדינת ישראל

יוסף טייב: אוקיי

אופיר שער: אדוני היושב-ראש, רק הערה קטנה ברשותכם, טיפה אחורנית, רק לא לפספס

אופיר שער:  בהנחה ופרס ירושלים יהיה בנוסח הקודם שלו סביב מקור תקציבי, רק הערה נוספת קטנה

אופיר שער:  הפרס מחולק במהלך השנים למספר קטגוריות שהיו באמת מקומי-ארצי ובין-לאומי

אופיר שער:  אגב, התווספה קטגוריה נוספת של חינוך, של בתי ספר

אופיר שער:  אני חושב שלטובת הנוחות של הניסוח לא כדאי לרדת לרזולוציות של הקטגוריות כי זה באמת משהו שיכול להתאים למה שנדרש מידי שנה

אופיר שער:  לסבר את האוזן, השנה הקטגוריות יהיו בהקשר למלחמה כמובן, אז עצם הציון של הקטגוריות השונות, אם אפשר להשמיט אותן ולהשאיר שיחולק במספר קטגוריות או משהו כזה ואז ממילא גם הוועדה עצמה כשהיא מתכנסת, היא מחליטה ויכולה לדון בעניין הזה

יוסף טייב: תראה, זה דיון תיאורטי כי עדיין אין לנו מקור תקציבי

יוסף טייב:  בהנחה ויש, אני מציע, אתה צודק, לא יכנס בכלל לקטגוריות, רק מה, להשאיר את זה בסמכות הוועדה או משהו בסגנון, כי בסוף אנחנו כן רוצים שיהיה איזושהי סמכות שתחליט על הדבר הזה

יוסף טייב:  שיהיה בסמכות הוועדה לקבוע בצורה כזו או אחרת

בת גלים שער: אני רואה שבסעיף 4(א) כתבו "פרס ירושלים לאחדות" והורידו "לאחדות ישראל"

בת גלים שער:  זה פרס ירושלים לאחדות ולא פרס ירושלים לאחדות ישראל

בת גלים שער:  אני חושבת שזה כן חשוב המילה "ישראל" פה

יוסף טייב: את מדברת באיזה חקיקה?     

בת גלים שער: בפרטית, זה סעיף 4

יוסף טייב: אגב, פרס ירושלים, נצטרך כנראה התייחסות גם של משרד לענייני ירושלים שלא נמצאים פה כרגע סביב השולחן

יוסף טייב:  אנחנו בחקיקה ראשית, חברים

יוסף טייב:  בקריאה שנייה ושלישית קפצנו את כל המסע של קריאה ראשונה וכו', לטוב ולמוטב

יוסף טייב:  כרגע אנחנו נמצאים בישורת אחרונה

יוסף טייב:  אם אנחנו רוצים להכניס את זה כפרס ירושלים, אז צריכים לקבל התייחסות של משרד ירושלים

בת גלים שער: אפשר לחלופין פרס אחדות ישראל, זה גם בסדר

בת גלים שער:  בגלל שזה יצא מהבית של ניר בעצם כשהוא היה ראש עיריית ירושלים, אז באופן טבעי הם היו שותפים טבעיים

יוסף טייב: אם זה פרס אחדות ישראל הם צריכים לקבוע תחת איזה משרד, זאת אומרת מי אחראי על הפרס הזה, האם אנחנו משאירים את זה אצל שר החינוך?     

בת גלים שער: אני חושבת שכן

בת גלים שער:  בעניין הזה יש הסכמה ויש רצון

יוסף טייב: אוקיי

בת גלים שער: אבל חלק מהרצון זה התקציב

יוסף טייב: בסדר, אני רוצה לדון בכלל הנושאים ככה שכשיהיה את השיחה הרלוונטית מול האוצר, נוכל לתקן את הסעיפים הרלוונטיים שהעלינו ופשוט ללכת להצבעות

צבי יהודה: בצבא הגנה לישראל, כפי שיחליט ראש המטה הכללי של צבא הגנה לישראל או מי שהוא הסמיך לעניין זה;     

צבי יהודה: הבנו שהצבא יחד עם משרד החינוך ביקשו להוסיף פה גם את הביטוי "אם יבחר לעשות כן", בדיוק כמו שמופיע בסעיף לגבי הממשלה

יוסף טייב: לא, אני ביקשתי להוריד את זה מהממשלה

צבי יהודה: אני רוצה לציין לפרוטוקול, לא מצאנו תקדים להצעת חוק במיוחד של ימי ציון, שמאפשרת איזושהי בחירה כזו, והאמת היא, זה גם לא נשמע טוב

צבי יהודה:  מה, יכול להיות שהממשלה או הצבא שקלו את העניין ויחליטו, טוב, לא נציין את זה? זה גם לא נראה טוב

בת גלים שער: הם בפועל מציינים

בת גלים שער:  יש לנו שיתוף פעולה מאוד יפה עם הצבא, עם המשטרה, עם כוחות הביטחון

בת גלים שער:  אני דווקא ביקשתי להוסיף את המשטרה ואת כוחות הביטחון לסעיף הזה, אם אפשר

צבי יהודה: יש נציגה של הצבא בזום, שאני חושב שהיא מבקשת, אילה בן חמו

יוסף טייב: כן, בבקשה

אילה בן חמו: אילה בן חמו, סגנית רמ"ד חקיקה בפרקליטות הצבאית

אילה בן חמו:  ציינו את זה בדיון, אז אני כמובן גם אציין שהצבא כמובן בעד יום אחדות

אילה בן חמו:  אנחנו צבא העם

אילה בן חמו:  אנחנו פועלים לאחדות גם בכל ימות השנה

אילה בן חמו:  גם אם אין יום ספציפי שיגידו לנו לציין את זה, אנחנו פועלים לטובת הנושא

אילה בן חמו:  זה פשוט נושא שמבחינתנו, ומשם גם נבע הנוסח בהקשר שלנו, שזה נכון שזה יוסדר בפקודות הצבא

אילה בן חמו:  כל הסוגיה של ימי ציון למיניהם זה דברים שגם מוסדרים בפקודות צבא, לכן גם היה חשוב לנו שזה יהיה כפי שיקבע על ידי הרמטכ"ל, וגם לגבי ימי ציון אחרים

אילה בן חמו:       לדוגמה, יום לציון היציאה והגירוש של היהודים מארצות ערב ומאיראן, ויום השחרור והיציאה מגרמניה הנאצית זה דברים שלא מזכירים את צה"ל מפורשות

אילה בן חמו:  חשוב לנו שזה כן יהיה משהו של שיקול דעת, שאנחנו נקבע את זה אבל בפקודות, כלומר זה לא שזה יהיה שיקול דעת של הרמטכ"ל שבאותו יום הוא יגיד, בא לי, לא בא לי, אלא זה משהו שאנחנו רוצים פשוט להסדיר בפקודות שכמובן מחייבות את המשרתים

אילה בן חמו:  זה גם מבדיל אותנו משאר הגופים שיש לנו את מערכת הדין הזאת שאנחנו יכולים דרכה לקבוע את זה

אילה בן חמו:  זה עניין של אכסניה וחלילה לא משהו לגבי מהות היום

יוסף טייב: מה קורה בימי ציון אחרים כמו יום העלייה לצורך העניין? לדעתי הוא מופיע בחקיקה

אילה בן חמו: נכון

אילה בן חמו:  אנחנו דיברנו על זה גם בדיון הפנימי שהיה מבחינת יועמ"שים

אילה בן חמו:  אנחנו מבדילים בין ימי חג ובין ימי ציון שמדברים ספציפית נגיד על מלחמות ששם ברור שצה"ל, לעומת ימים אחרים במיוחד גם כן בראי הצעות חוק רבות שיש לגבי כל מיני ימי ציון כאלה ואחרים

אילה בן חמו:  זה לא עניין שהוא של אמירה שאנחנו לא נרצה לציין את זה

אילה בן חמו:  פשוט מבחינתו גם כשאנחנו קובעים את זה בפקודה, אנחנו מסבירים את האופן שבו אנחנו - - -      

יוסף טייב: החוק לא מונח מולי אבל לדעתי אם זכור לי טוב, ביום העלייה זה מופיע בחקיקה ראשית שצה"ל יהיה מחויב לציין את אותו יום, לכן אני שואל אותך מה ההבדל בין ציון יום העלייה לציון יום האחדות? למה אתם מתעקשים פה שזה יהיה דווקא בפקודת מטכ"ל?     

אילה בן חמו: אנחנו מעדיפים שזה יהיה באכסניה שאנחנו נוכל לציין

אילה בן חמו:  אנחנו מצאנו גם ימי ציון כמו שאמרתי, מלחמות וכו', שמדברים ומציינים את צה"ל

אילה בן חמו:  מבחינתו כן יש הבדל בין הימים, כלומר היום שמדבר על מלחמה שמן הסתם נגיד צה"ל נלחם בה, אז נכון שזה יחויב

אילה בן חמו:  יום ציון לחללים, אז כמובן שזה משהו שיציינו אותנו, אבל כן נכון שזה משהו שאנחנו נסדיר בפקודות, שוב, עם אמירה שכמובן היום הזה משמעותי

אילה בן חמו:  חלילה שלא יתפרש פה איזושהי אמירה מהותית לגבי היום

אילה בן חמו:  פשוט משהו שאנחנו חושבים שנכון להסדיר אותו בפקודות

צבי יהודה: הסעיף כמו שהוא מנוסח היום בלי התוספת שאתם מבקשים, "כפי שיחליט הרמטכ"ל", זה מאפשר לכם לעשות את זה בפקודה או בכל דבר אחר

צבי יהודה:  בחקיקה אחרת, למשל בחוק יום ציון לאומי לתרומתה ולפועלה של העדה הדרוזית כתוב ש"היום יצוין במחנות צה"ל

צבי יהודה:  יוקדש זמן ללימוד הנושאים הנוגעים למטרות חוק זה"

צבי יהודה:  בחוק להנצחת זכרו של רחבעם זאבי גנדי כתוב שגם כן זה יצוין במחנות צה"ל

צבי יהודה:  "יוקדש זמן ללימוד פועלו"

צבי יהודה:  פה להיפך, בהצעת חוק יום האחדות ניתן לכם הרבה יותר חופש פעולה

צבי יהודה:  לא כתוב שיוקדש זמן ללימוד במחנות צה"ל

צבי יהודה:  כתוב שהרמטכ"ל יחליט איך הוא רוצה לציין את היום הזה, לא אם בכלל לציין את היום הזה

צבי יהודה:  במובן הזה הוא יכול להחליט שהוא רוצה לפרסם פקודת מטה, מכתב לחיילים או כל דבר אחר

צבי יהודה:  פשוט התוספת של "אם יבחר לעשות כן" נראית לנו מיותרת

צבי יהודה:  גם הסעיף מנוסח הרבה יותר רחב מאשר בחוקים אחרים

אילה בן חמו: אני כמובן מסכימה לגבי ההרחבה, וזה גם חשוב לנו שזה ישמר במיוחד שממזגים את הצעות חוק הפרטיות ששם זה לא נמצא

אילה בן חמו:  פשוט אנחנו חשבנו שכן נכון להשאיר לנו את שיקול הדעת במיוחד שסעיף - - - 

צבי יהודה: צריך להוריד את המילה "אם"

צבי יהודה:  גם בנראות זה לא ייראה טוב בכלל

אופיר שער: תרשו לי, בכל נושא הגופים שמוזכרים פה, החל מראש הממשלה וישיבת הממשלה, אני שמעתי את המילה של נראות

אופיר שער:  אני חושב שחוק שכזה וערך שכזה, אם הצבא נפקד ממנו זאת אמירה, ואף אחד לא ילך עכשיו לחפש בפקודות המטכ"ל איפה זה - - -     

אברהם בצלאל: לא מחייבים מה תעשו אבל מחייבים שתעשו משהו

אברהם בצלאל:  חבל להראות שכאילו אנחנו לא עדיין שלמים עם הרצון או הצורך לעשות כזה יום

אילה בן חמו: לכן אני אומרת, חלילה שלא יתפרש איזושהי אמירה שאנחנו לא רוצים לציין את היום הזה

אילה בן חמו:  הנושא בכללותו, כלומר לא באופן ספציפי ליום אחדות, זה משהו שאנחנו כן חושבים שנכון שהוא יוסדר בפקודות, לכן הנוסח הזה וזה גם האמירה

צבי יהודה: אבל הנוסח לא מונע ציון בפקודות

צבי יהודה:  זה יצוין בהצעה כפי שיחליט הרמטכ"ל

צבי יהודה:  הוא רוצה להחליט את זה בפקודות, שיחליט את זה בפקודות

צבי יהודה:  יכול להיות שאני פשוט לא יורד לסוף דעתך, אבל מה מונע?     

אילה בן חמו: האמירה זה על עצם קביעת ימי הציון

אילה בן חמו:  אנחנו חושבים שעצם קביעת ימי הציון זה נושא שהוא מלכתחילה לא צריך להיות בחקיקה

אילה בן חמו:  אני מוציאה את הסוגיה של ימי ציון על מלחמות ולציון של חגים וכו', כי מן הסתם זה משהו שהוא שונה לימי ציונים אחרים

אילה בן חמו:  גם דובר פה על ידי נציגים אחרים שיש שיתוף פעולה גם בנושא הזה

אילה בן חמו:  זה פשוט הנושא בכללי, לא ספציפית ליום האחדות של ימי ציון

אילה בן חמו:  זה משהו שאנחנו חושבים שכן נכון להסדיר אותו בפקודות ולא בחקיקה ראשית

יוסף טייב: אם אני מוצא הצעת חוק פרטית או כל הצעת חוק אחרת שהוא לא ימי חג ולא ציון מלחמה, ששם אתם מחויבים, אז אתם תיישרו קו? לדעתי ביום העלייה זה מופיע

אילה בן חמו: אני יודעת שבהצעות חוק אחרות שהיו בעבר לגבי ימי ציון נוספים העמדה שלנו, שוב, זאת עמדה שאנחנו חוזרים עליה, אמירה שמדברת על הרצון לשמור את זה בפקודות ובשיקול דעת שבאמת נסדיר את זה - - -      

צבי יהודה: גם ביום העלייה כתוב "יום העלייה יצוין במערכת החינוך, בצבא הגנה לישראל ובמשטרת ישראל"

יוסף טייב: ככה היה זכור לי

יוסף טייב:  אוקיי, עמדתכם נשמעה

יוסף טייב:  בוא נמשיך

בת גלים שער: אפשר רק להוסיף את המשטרה ואת כוחות הביטחון לסעיף הזה?     

צבי יהודה: אין להם פה נציגות

יוסף טייב: בואו נשמע התייחסות האוצר

יוסף טייב:  אין התנגדות אבל נצטרך לקבל את התייחסות המשרדים בנושא

דן פיקמן: אנחנו רוצים לדעת מה היא העלות התקציבית פה

דן פיקמן:  אתם מדברים על הפרסים?      

יוסף טייב: מדברים גם על הפרסים, גם על ציון האירוע וגם הפעילות אם משרד החינוך יצטרך לעשות פעילות מסוימת

יוסף טייב:  המציעים מדברים על 5 מיליון שקל

יוסף טייב:  עדיין לא הובהר לי איך הגיעו לסכום הזה

יוסף טייב:  בוא נצא מנקודת הנחה שמדובר ב-5 מיליון שקל

דן פיקמן: ככל שיש עלות תקציבית כמובן צריך למצוא לזה מקור

דן פיקמן:  מבחינתנו שזה יבוא ממקורות משרד החינוך, ואם לא אז נדרש למצוא מקור תקציבי

דן פיקמן:  אין לנו כרגע לזה מקור

דן פיקמן:  לא ברור

אברהם בצלאל: דן, אני סתם שואל שאלה

אברהם בצלאל:  שר החינוך מביא חקיקה ממשלתית לציון יום

אברהם בצלאל:  מה רוצים שיקרה מזה? אני לא מצליח להבין מה עושים מהחוק הזה?      

יוסף טייב: תשאל את משרד החינוך

יוסף טייב:  למה אתה שואל את דן?      

אברהם בצלאל: כי אני מבין שגם דיברו אתכם

אברהם בצלאל:  זה שאתם אומרים שאין לכם מקור תקציבי, מעבר למוסריות של היום הזה, מעבר לדברים הגדולים שמנסים לייצר ביום הזה, ומוציאים בממשלה כל כך הרבה מיליארדים ומדברים איתי פה על אין לנו עדיין את המקור התקציבי ל-5 מיליון שקל

דן פיקמן: אנחנו לא מערערים על היוזמה הברוכה של היום הזה

אברהם בצלאל: דן, סליחה שאני קצת משתלח בכם

אברהם בצלאל:  תמצא את הדרך ותחזור אלינו עוד חמש דקות עם תשובה שיש לכם מקור תקציבי

אברהם בצלאל:  נו באמת, על מה אנחנו מדברים פה? כך אני מרגיש, סליחה שאני מדבר

אברהם בצלאל:  בשביל לארגן מקור תקציבי של 5 מיליון שקל, אז אני מתבייש שאנחנו מדברים על זה

יוסף טייב: תאמין לי, חבר הכנסת בצלאל אברהם, באוצר יודעים עד כמה יש לי איתם לפעמים שיח קשה

יוסף טייב:  אתם כמציעים צריכים לפעול מול משרד האוצר ולהביא את הכסף

יוסף טייב:  כך עשיתי בחוק הרב עובדיה

אברהם בצלאל: אם הייתי אוחז לפני הדיון פה היום שזה מגיע באמת בלי מקור תקציבי, אני רק שמעתי את זה פה מגברת בת גלים

אברהם בצלאל:  בכלל לא ידעתי את זה קודם

אברהם בצלאל:  אני מדבר עכשיו על עצם העובדה שמגיע לפה לדיון, עובר בקריאה ראשונה בכנסת ישראל, מטריח את האנשים להצביע ולשבת ולשמוע, וכשמדברים על מקור תקציבי ולא כתוב בכלל ציון של שקל בתוך הסיפור הזה, זה בושה וחרפה למדינת ישראל

אברהם בצלאל:  זה מה שאני חושב

אברהם בצלאל:  סליחה שאני מדבר ככה

יוסף טייב: דן, אני מבין שכרגע אני אעשה לך חיים קלים

יוסף טייב:  אין מקור תקציבי לזה

יוסף טייב:  ככל שאנחנו נרצה להתקדם עם זה, יתכבד משרד החינוך או להביא תקציב שמקורו מתוך תקציב המשרד, או שישבו המציעים עם שר החינוך במידה ויסכימו, ויביאו מקור תקציבי

יוסף טייב:  אנחנו צריכים שיתוף פעולה פה עם משרד האוצר וכמובן כמו שאמרתי לך, אברהם, אני בשמחה אעזור לסיפור הזה

אברהם בצלאל: ברור שאנחנו מחפשים מהותי פה

אברהם בצלאל:  כמו שאמרה בת גלים, כבר עשר שנים והיא כבר התעייפה

אברהם בצלאל:  אין שום סיבה בפרט שאנחנו נמצאים במלחמה כזאת, בתקופה כזאת

אברהם בצלאל:  שממשלת ישראל תמצא תקציב שבכל בתי הספר יציינו את היום הזה, ילמדו על נושא האחדות

אברהם בצלאל:  אין לי ספק שאם היו לומדים את זה עד היום, לא היינו נראים כמו שאנחנו נראים היום

אברהם בצלאל:  כך אני חושב

בת גלים שער: נשאל פה הרבה על שאלת התקציב, לאן הולכים ה-5 מיליון שקלים

בת גלים שער:  התהליך מתחיל הרבה חודשים לפני יום האחדות

בת גלים שער:  אנחנו מוציאים בימים אלה קול קורא

בת גלים שער:  יש מישהו שעובד מהיום הזה, מנהל אותו

בת גלים שער:  נכון שאנחנו הרוח הגבית מאחורי זה ואנחנו משקיעים בזה המון שעות, ואני עושה את זה כמובן בהתנדבות מלאה, אבל בסוף אני מעסיקה אנשים כדי שיוציאו את היום הזה לפועל

בת גלים שער:  הקול קורא הזה צריך לקבל פרסום כדי שגופים יגישו את הבקשה בעצם לפרס, שידעו עליו

בת גלים שער:       מלבד העובדה שמשרד החינוך משתתף בערכות חינוכיות, יש לנו פעילויות בתנועות נוער, במתנ"סים, ברשויות מקומיות, המון אירועים

בת גלים שער:  כל האירועים האלה זה עלויות תקציביות מאוד גדולות

בת גלים שער:  הרבה עלויות הולכות על פרסום

בת גלים שער:  שנה שעברה עזר לנו מפעל הפיס בעניין הזה

בת גלים שער:  היה פרסום ברדיו ובטלוויזיה

בת גלים שער:  גם השנה אני רודפת אחרי מפעל הפיס כי אני לא יודעת אם יהיה לי תקציב או לא יהיה לי תקציב, אבל זה לא אמור להתנהל ככה

בת גלים שער:  לא אני צריכה ללכת ולשכנע את מפעל הפיס שיירתם ויעשה פרסום ליום הזה, לכן העלויות המינימליסטיות, אני אומרת לכם, 5 מיליון זה צנוע

בת גלים שער:  אנחנו עובדים עם צוות מצומצם

בת גלים שער:  אנחנו עובדים מאוד יעיל

בת גלים שער:  אנחנו משתדלים שהכספים ילכו ממש לפעילויות

בת גלים שער:  אנחנו לא איזשהו גוף מסואב ומרושת

בת גלים שער:  אנחנו ממש עובדים עניינית אבל התקציב הזה הוא נדרש

יוסף טייב: אני מציע, בת גלים, כדי שנוכל גם להגיע לאוצר עם משהו ממשי ומצע קונקרטי, תכינו איזשהו קובץ אקסל מסודר

בת גלים שער: יש לי קובץ אקסל עם 5 מיליון מפורטים

יוסף טייב: ככה שבישיבה שלנו עם הרפרנט המתאים ו/או מישהו מלשכת שר האוצר או החינוך נראה בכלל מאיפה לתקוף את זה

בת גלים שער: בסדר גמור

צבי יהודה: לגבי הצבא מה הוועדה החליטה?     

יוסף טייב: כרגע אני בסימן שאלה, אבל אני חושב שאם זה מופיע ככה ביום העלייה, אין סיבה שזה יופיע אחרת פה

יוסף טייב:  זה נקודת מבט שלי

צבי יהודה: בסדר גמור

צבי יהודה: פה אנחנו מציעים להוסיף את המילה "מטעם", בפעילות מטעם יחידת הנוער, שזה יהיה ברור שזה צריך להיות לגופים שכפופים ליחידת הנוער ולא ליחידה עצמה שיושבת בתוך הרשות המקומית

יוסף טייב: מקובל על משרד החינוך?     

שושי שפיגל: החינוך והנוער

שושי שפיגל:  זה גם מחלקות חינוך

צבי יהודה: צריך להיות נציג מהשלטון המקומי?     

יוסף טייב: שלטון מקומי לא נמצאים

צבי יהודה: שלטון אזורי

יוסף טייב: שלטון אזורי, בבקשה, אסנת אייל נמצאת בזום

אסנת אייל: שלום לכולם, אני מייצגת גם את השלטון המקומי

אסנת אייל:  אין לנו התנגדות לשינוי

אסנת אייל:  אנחנו חושבים שיום האחדות הוא יום חשוב

יוסף טייב: השלטון המקומי או השלטון האזורי את מייצגת?     

אסנת אייל: אזורי ומקומי

אסנת אייל:  נבצר מהם להגיע ולכן בשיחה איתם סיכמנו שאין לנו התנגדות לשינוי

אסנת אייל:  אנחנו חושבים שיום האחדות הוא יום חשוב כאורח חיים

אסנת אייל:  הוא באמת השיא שמסמל את הערכים החשובים לכל הנמצאים כאן, וכמובן לחזק את המאחד ולא את המפלג, לכן אין לנו התנגדות

יוסף טייב: ואם לא יימצא מקור תקציבי?     

אסנת אייל: כמובן בכפוף לאישור תקציבי

יוסף טייב: תודה שהבהרת את זה

אסנת אייל: כמובן בכפוף, ולחידוד החשוב שעשית גם לגבי התכנים וגם לגבי בוודאי המקורות התקציביים, מה שאינו משנה את העובדה שהיום הזה הוא יום חשוב מאין כמוהו תמיד ובעיקר עכשיו

אופיר שער: רק שאלה לחידוד

אופיר שער:  אני רואה שפה התייחסות ברשויות המקומיות דווקא לנוער בלבד

אופיר שער:  השאלה אם אין אפשרות שהרשויות המקומיות בהיבט הכללי, כי בפועל לדוגמה במהלך השנים יש אירועי תרבות שעושה הרשות המקומית, לאו דווקא בהקשר של יחידת נוער או מינהל חינוך ונוער

יוסף טייב: מה היה המקור התקציבי עד היום? איך הם עשו את זה?     

אופיר שער: הרשות המקומית הייתה מפנה את התקציב ממחלקת התרבות שלה או מה שזה היה

אופיר שער:  הדגש פה הוא משום מה על נוער ולא על רשות מקומית כרשות מקומית

אופיר שער:  לא הייתי מצמצם אך ורק לנוער, אלא אם יש לרשות מקומית אפשרות לעשות אירועים או פעילויות רחבות - - -      

אסנת אייל: אני הייתי מניחה בשלב הזה את הנושא הזה בחינוך כמו שנאמר בהצעת החוק

אסנת אייל:  אם רוצים להרחיב אנחנו צריכים לערוך על זה דיון מחודש ואז להביע את עמדתנו

יוסף טייב: אני מציע שתעשו דיון מחודש כי בכוונתי להעביר את הצעת החוק הזו ולהעביר לזה תקציב

אסנת אייל: אוקיי

יוסף טייב: תודה רבה, אסנת

צבי יהודה: בפעילות תנועות הנוער וארגוני הנוער, אם יבחרו לעשות כן

צבי יהודה: פה גם יש לנו שני נושאים

צבי יהודה:  אנחנו גם חושבים שעדיף את הניסוח במקום "אם יבחרו לעשות כן", בדרך שיחליטו לעשות כן

צבי יהודה:  זה עדיין יחייב אותם

יוסף טייב: תנועות הנוער וארגוני נוער לא כפופים כבר לשר דרך חברה ונוער?     

שושי שפיגל: הם כפופים בתקנה

יוסף טייב: אז למה אני צריך לרשום את זה? הרי כבר כתבתי בסעיף 4 – "במערכת החינוך כפי שיחליט שר החינוך"

יוסף טייב:  זה חלק ממערכת החינוך

שושי שפיגל: הם כפופים לעניין תמיכות

יוסף טייב: אז למה אני צריך סעיף מיוחד בשבילם?      

שושי שפיגל: זה לא חלק מתנאי התמיכה

יוסף טייב: אבל אם השר יחליט אחרת

שושי שפיגל: מה שהשר יחליט

יוסף טייב: בואו נשאיר את זה כסעיף 4

יוסף טייב:  למה אני צריך סעיף מיוחד בשבילם? הרי גם ככה אתם מביאים סעיף 7 ואתם כותבים "אם יחליטו לעשות כן"

שרה גולד: אבל זה לא טריוויאלי שהם נכנסים להגדרה של מערכת חינוך

שרה גולד:  זה העניין

יוסף טייב: לכן שאלתי מקודם, כשאנחנו אומרים מערכת חינוך, מה זה כולל, רק בתי ספר?      

שרה גולד: כן

שרה גולד:  יחידות נוער זה לא בית ספר

שושי שפיגל: זה חינוך בלתי פורמלי

יוסף טייב: הווה אומר שגם אוניברסיטאות לא נכללות

בת גלים שער: אפשר להכניס אולי את האקדמיה ומכינות קדם-צבאיות

יוסף טייב: אני יודע למה אני שואל

יוסף טייב:  אני מנסה לחדד את הדברים

יוסף טייב:  כפי שאמרתי, אני בקריאה שנייה, שלישית

בת גלים שער: הייתי מכניסה את האוניברסיטאות ואת המכינות הקדם-צבאיות

בת גלים שער:  אני מוכרחה להגיד שהם כבר איתנו

בת גלים שער:  כל הארגונים שאני מזכירה כבר עושים, מתקצבים

יוסף טייב: אין לי התנגדות לזה

יוסף טייב:  אני מבקש התייחסות של משרד החינוך לגבי הסיפור הזה

יוסף טייב:  תבדקו את זה אצלכם ותחזרו עם תשובות

שושי שפיגל: זה הכול ארגוני חברה אזרחית

שרה גולד: גם אנחנו נצטרך לתת את הדעת כי גם מוסדות להשכלה גבוהה, יש להם את החופש האקדמי והניהולי

שרה גולד:  יכול להיות שהם כבר עושים את זה וזה במסגרת שיקול הדעת שלהם

שרה גולד:  לא בטוח שהממשלה גם מוסמכת לחייב את המוסדות באופן הזה

יוסף טייב: נבדוק לגבי ימי ציון אחרים, מה קורה עם ההשכלה הגבוהה

שושי שפיגל: הנושא הקודם זה קשור לארגוני חברה אזרחית

שושי שפיגל:  תנועות הנוער, ארגוני נוער וכל הגופים האחרים זה תחת מטריית חברה אזרחית

יוסף טייב: בסדר, אוקיי

בת גלים שער: אדוני היו"ר, אני רוצה להסביר איך זה עובד היום

בת גלים שער:  היום בפועל אני פשוט נאלצת לגשת לכל אוניברסיטה, לכל אקדמיה, לכל מכינה קדם-צבאית

בת גלים שער:  זה מה שאני עושה

בת גלים שער:  אני כל היום מתקשרת לגופים וארגונים ואומרת לכם, יום האחדות בתאריך וזה וזה, מה אתם הולכים לעשות השנה לקראת הדבר הזה? את זה תורידו ממני

בת גלים שער:  אני לא יודעת איך תנסחו את זה, מה תעשו מזה

בת גלים שער:  לא יכול להיות שאני צריכה להתקשר גוף-גוף, כל הגופים

בת גלים שער:  יש פה מאוד נחמדות בחוק

יוסף טייב: פה אנחנו מבקשים להכניס את זה בחקיקה ראשית ולחייב אותם

בת גלים שער: בדיוק זה מה שאני רוצה, שהם יהיו מחויבים, שזה לא יהיה תלוי טלפון

יוסף טייב: יש לזה השלכות

שרה גולד: את זה אנחנו נצטרך לבדוק

יוסף טייב: בסדר גמור, אז תרשמו את זה גם כהערה לבדיקה

אופיר שער: מה שאומר היושב-ראש זה בעד להוריד את המילים "אם יבחרו לעשות כן", אם אני מבין?     

יוסף טייב: באיזה סעיף?     

אופיר שער: סעיף 7

יוסף טייב: תיראו, בסוף תנועות נוער הם כפופים לתקנה

יוסף טייב:  באותה תקנה הם מקבלים תמיכות

יוסף טייב:  היום באותה תקנה לא מופיע להם שהם חייבים לעשות פעילות ביום ציון מסוים

שושי שפיגל: באף יום

יוסף טייב: באף יום, ברור, לכן יש פה אתגר

יוסף טייב:  אם הם רוצים לעשות, הם יכולים לעשות, אבל אם אתם רוצים לחייב אותם, אנחנו צריכים למצוא את הניסוח המתאים ולראות בכלל איך לעשות את זה, אם בכלל

יוסף טייב:  אגב, זה אותו דבר לגבי האקדמיה

צבי יהודה: יכול להיות שכדאי את סעיפים 6 ו-7 פשוט לאחד, פעילות מטעם יחידות נוער ברשות חינוך מקומית, ובפעילות תנועות הנוער וארגוני הנוער בדרך שיחליטו לעשות כן

צבי יהודה:  פשוט לאחד כי זה שני סעיפים שעוסקים למעשה בנוער

צבי יהודה:  איזשהו נוסח חלופי

יוסף טייב: בואו נקבל את ההסכמה העקרונית גם ממשרד המשפטים וגם ממשרד החינוך

יוסף טייב:  במידה ויש הסכמה על הנוסח אנחנו נמצא את הנוסח המתאים

צבי יהודה: אנחנו קיבלנו מהמשרד לשוויון חברתי, הם ביקשו להוסיף סעיף, זה לא מופיע בהצעת חוק הממשלתית המקורית

צבי יהודה:  הם גם רוצים להצטרף

צבי יהודה:  אני רק אקריא את הנוסח שהם העבירו לנו

צבי יהודה:      אני רק אקריא את הסיפה ואז ניתן לנציגה שלהם להסביר

צבי יהודה:  זה יהיה סעיף 8 כרגע

אורי סביר: היי, אורית בקר, ייעוץ משפטי של המשרד לשוויון חברתי

אורי סביר:  לאורך השנים בעשור האחרון עשינו פעולות יחד עם שלושת האימהות גם בפרויקטים אבל ספציפיים של המשרד, כלומר זה בדיוק קבוצות האוכלוסייה שמנויות בסעיף ולכן אנחנו מבקשים גם שתהיה לנו הסמכה מכוח החוק להמשיך ולעשות את זה תחת המטרייה ובתיאום שבוצע בין השרים בהקשר הזה, שר החינוך והשרה לשוויון חברתי

יוסף טייב: איך הייתם עושים את זה עד היום? איזה מקור תקציבי?     

אורי סביר: אם אתה מוצא מקור תקציבי אני אשמח להעצים את הפעילות, אבל במסגרת הפעילויות שקיימות אצלנו, למשל עשינו את זה דרך פעילות של כיתות ותיקים

אורי סביר:  יש לנו פרויקט שהוא כיתות של אזרחים ותיקים, שיושב בסמיכות למוסדות חינוך

אורי סביר:  עשינו את זה בציון של יום שם דרך ותיקים בתנועה, שזה מאוד מהדהד פעולות - - -     

יוסף טייב: כשלב א' אם אני משאיר אתכם ככה, מבחינתכם יש לכם את המקור התקציבי מתוך מקורות המשרד לבוא לעשות את זה כיום

אורי סביר: אני אחדד

אורי סביר:  אנחנו מוצאים דרך לשזור

אורי סביר:  זה לא היה קל

אורי סביר:  אני מבינה ושומעת את המורכבות שמשפחת שער מבטאת פה לגבי הטקס, כי ניסינו לאורך השנים לתת כתף גם שם, גם בפעילות יחד עם בית הנשיא

אורי סביר:  זה קשה מאוד כי אין לזה באמת מקור צבוע בתוך המשרד

אורי סביר:  עשינו בתוך הפרויקטים התאמות קטנות

אורי סביר:  זה לא פעילות עוצמתית

אורי סביר:  היא לא לאורך כל השנה

אורי סביר:  עשינו את זה כיום ציון ספציפי בתוך יום האחדות

אורי סביר:  ככל שיימצא מקור תקציבי לכל האופרציה הזאת, אנחנו נמצא דרך גם להעצים את הפעילות השנתית

יוסף טייב: אורית, עכשיו אתם מבקשים להיכנס בחקיקה ראשית שתחייב אתכם לעשות את הפעילות

אורי סביר: לא, שתקבע משהו שאנחנו מלכתחילה עושים אבל בעצימות מסוימת כמו יתר הגופים

יוסף טייב: את היום אומרת שאת עושה

יוסף טייב:  מחר יבוא שר אחר, יחליט שהוא לא רוצה לעשות, לכן אם אני מחייב אתכם כיום בחוק, אני רוצה לדעת שאתם מבינים שההשלכות של זה הן שתצטרכו להביא כספים גדולים או קטנים, ככל שתהיה החלטה במדיניות השר, ולמצוא להם מקור תקציבי, אלא אם כן אתם מצטרפים לשאר המשרדים ואומרים לי, אני מוכן להיכנס לחוק רק אם יהיה מקור תקציבי א', ב', ג'

אורי סביר: אם יש אופציה כזאת - - -      

יוסף טייב: כרגע אין

אורי סביר: אז אין

יוסף טייב: כן, אבל אתם ביקשתם להיכנס לחוק בידיעה שכרגע החוק, אין לו השלכה תקציבית, לכן אני שואל אותך האם העמדה של המשרד היא שהוא מוכן להיכנס לחוק בסעיף 8 להצעה הממשלתית בכל מצב, בין אם יש תקציב, בין אם אין תקציב

אורי סביר: כרגע כפי שהחוק מנוסח, ואנחנו מצטרפים לנוסח הזה, זה כפי שתקבע השרה

אורי סביר:  השרה תמצא את הדרך לציין את החוק

אורי סביר:  זה לא אומר שאני צריכה עכשיו להעמיד תקציבי עתק, כמו שבסעיף 4 לא כתוב לגבי שר החינוך, איזה אופן הוא יציין ובאיזה תקציבים

אורי סביר:  באופן הזה אני מוכנה גם

אורי סביר:  שיהיה לפרוטוקול ברור, ככל שיובא נוסח אחר שמתייחס גם לעולמות תקציביים שהם משליכים על משרדים שותפים בדברים האלה, אנחנו מאוד נרצה להעצים את הפעילות

אורי סביר:  אנחנו רואים חשיבות רבה, כפי שעשינו גם עם מקור וולונטרי עצמאי שלנו לאורך כל השנים, אבל נשמח להדהד את הפעילות הזאת בתוך קבוצות האוכלוסייה שלנו

אורי סביר:  אנחנו מפעילים כבר ממזמן

אורי סביר:  אנחנו לא צריכים את החוק בשביל זה

יוסף טייב: תודה רבה

בת גלים שער: המשרד לשוויון היה המשרד הראשון שנרתם לעזור ולגייס תקציבים ליום הזה, אז אנחנו בהחלט מעריכים את זה מאוד

בת גלים שער:  יש אפשרות להוסיף משרדים נוספים שאני יודעת שאולי הם בעניין?     

יוסף טייב: אני מציע לפני שאנחנו נעלה עכשיו משרדים נוספים, אם אתם חושבים שיש משרד מסוים שאתם רוצים להוסיף, תשבו עם המשרד, נראה שיש הסכמה ואז בשמחה רבה נוסיף את מי שרוצה

יוסף טייב:  אין עניין עכשיו לבוא ואז לקבל התייחסות מהמשרד שהם לא מעוניינים להיכנס

יוסף טייב:  מי שמעוניין להיכנס, שייכנס

שון לוקיאנץ: אהלן, יושב-ראש הוועדה, חברי כנסת יקרים, קהל מכובד, צוהריים טובים, אני שון לוקיאנץ, יושב-ראש מועצת התלמידים והנוער מחוז צפון ונציג במועצה הארצית

אזל עבאדה: אני אזל עבאדה, בת 17

אזל עבאדה:  אני סיו"ר מחוז הצפון ונציגת מועצת תלמידים ארצית

אזל עבאדה:  השנה היא שנה מאוד קשה, גם אחרי שנה של הקרע בעם שמאוד מורגש

אזל עבאדה:  כרגע אנחנו מאוחדים בגלל המלחמה

אזל עבאדה:  צריך להבין שיש פה עשייה שצריכה להיות חינוכית לטווח ארוך

אזל עבאדה:  אנחנו דור העתיד שבעצם אנחנו הנוער, הדורות שיישארו לעוד הרבה זמן

אזל עבאדה:       תיראו, פשוט אני ושון שהוא היו"ר שלי, הנציגות המובילה במחוז הצפון, וזה עובד, באמת עובד טוב

אזל עבאדה:  אין סיבה שזה לא יעבוד

אזל עבאדה:  הכול זה עניין של תפיסה וחינוך, איך זה ייראה בעצם

אזל עבאדה:       אצלנו מועצת התלמידים והנוער, הלא היא מנהיגות הממלכתית אין דבר כזה לא יחד

אזל עבאדה:  כל הנושא הזה של האחדות נוצר מחינוך כבר ברגע הראשון שאנחנו נכנסים למועצות

אזל עבאדה:  בנוסף לכך כל דבר וכל פרויקט שאנחנו מנסים להעצים אותו ועובדים עליו ויוצא לרשתות ולנוער, זה מתורגם לערבית, לעברית ולכל שפה אפשרית שאנחנו עובדים עליה

אזל עבאדה:  תמיד מתחשבים בדתיים וגם בנציגים מדתות ואוכלוסיות שונות

יוסף טייב: תודה רבה, אזל

שון לוקיאנץ: טוב, אני אמשיך מהנקודה הזאת

שון לוקיאנץ:  בדיוק בגלל הנקודה שאזל ציינה חשוב לנו לשמר את האפקט הזה של האחדות גם מחוץ למועצות

שון לוקיאנץ:  הנושא הזה צריך להיות מובנה בתוך מערכת החינוך וכל הזמן, להפגיש בין האנשים מכלל האוכלוסיות השונות, כל הזמן לשבור את הקרח הזה, את החשש הזה, ולכן צריך לציין כי חשוב לקיים את הפעולות כל השנה ולא רק ביום אחד

שון לוקיאנץ:  יותר מזה, המצב הרצוי הוא שהנוער ירגיש את האחדות באופן משמעותי הרבה יותר ובצורת שגרה יום-יומית

שון לוקיאנץ:      אנחנו עכשיו בתקופה של מלחמה ואנחנו יכולים לנצל את המצב הנוכחי להתחלת תהליך האחדות בתור ספתח

שון לוקיאנץ:  חשוב ליזום את הפרויקטים ההתנדבותיים למען חיזוק המערך המלחמתי בעורף

שון לוקיאנץ:  הדגש הוא על היחד, זאת אומרת לעשות את זה יחד מכל האוכלוסיות, מכל המגזרים

שון לוקיאנץ:  ביחד לעשות את השיתוף, לחזק את האחדות

שון לוקיאנץ:  לדוגמה, במועצות יוצאים להתנדבויות חקלאיות, מבקרים במתקני מפונים, יוצרים מארזים לחיילים, מתנדבים בשמרטפיות ועוד המון התנדבויות שאנחנו עשינו במהלך המלחמה ועוד עושים

שון לוקיאנץ:  כל אלה דוגמאות שניתן לעשות באופן סדיר בתקופה הזאת גם בקרב נוער בבתי הספר ולכן חשוב לנצל את ההזדמנות הזאת גם פה

שון לוקיאנץ:  יש לנו הזדמנות לעשות את הפרויקט הזה, לנצל את הצעת חוק הזאת

שון לוקיאנץ:  איך שפתחתם בדברים ואמרתם, אפשר לפתוח פה בעצם חלון ולהתחיל לעשות את זה באופן שוטף, אז לשם אני מתחבר

שון לוקיאנץ:  בסוף אנחנו אלה שנישאר ויבוא היום שאחרי המלחמה ואנחנו נצטרך להמשיך לחיות ביחד

יוסף טייב: תודה רבה

יוסף טייב:       צח, בבקשה

יוסף טייב:      	4

יוסף טייב:  שר החינוך ממונה על ביצועו של חוק זה והוא רשאי להתקין תקנות לביצועו

צבי יהודה: הקראנו את הנוסח הממשלתי

צבי יהודה:  התייחסנו תוך כדי - - -      

יוסף טייב: תוך כדי לנקודות הרלוונטיות מהצעות חוק שמיזגנו

יוסף טייב:       חברים, אני מציע שנעשה שולחן עגול

יוסף טייב:  תחליטו אתם איזה משרדי ממשלה, משפחת שער, אתם חושבים שהם רלוונטיים

יוסף טייב:  שכל אחד מהם יתכבד להביא נציג מטעמו

יוסף טייב:  נשב גם עם נציגי משרד החינוך, משרד המשפטים, שולחן עגול קצר שבו נעלה את אותן נקודות

יוסף טייב:  במקביל לעשות עבודה מול משרד האוצר למצוא מקור תקציבי

יוסף טייב:  אני יוצא מנקודת הנחה שאם אנחנו מוצאים מקור תקציבי, לא תהיה התנגדות ממשרד החינוך לבוא ולקדם ולחייב

יוסף טייב:  זו דעתי

יוסף טייב:  יכול להיות שאני טועה, לכן אני גם נותן שיקול למשרד ולשר לקחת את ההחלטה בנושא

יוסף טייב:      אני מציע, בואו ננסה לקחת שבועיים מהיום לנסות להגיע לוועדה בחזרה עם הסכמות רחבות ועם תקציב

יוסף טייב:  לדעתי אנחנו נוכל כבר לקרוא את הסעיפים השונים שבהם עשינו שינוי לגבי הנוסח, ולהתכנס להצבעה, רק הנקודות שחשוב לי שתבדקו גם אצלכם, גם משרד המשפטים, לבדוק לגבי השכלה גבוהה

יוסף טייב:       ברשותכם אני נועל את הדיון